section_heading: Daljnja događanja
paragraph_text: U broju 146/147 časopis je još jednom redizajniran zbog želje za suvremenijim izgledom. Ankete na njihovim web stranicama pokazivale su da se većini ljudi novi dizajn nije svidio. Taj dizajn održao se jako malo vremena, a novi redizajn najavio je glavni urednik Vlatko Jurić Kokić zbog želje da časopis bude čitljiviji i pregledniji. Novi dizajn predstavljen je u 155. broju. Tada predstavljeni dizajn još uvijek se uz manje izmjene održava, a u 200. broju predstavljen je novi dizajn naslovnice.